cyanic-selkie/wikianc huggingface dataset:
வா. செ. குழந்தைசாமி
எழுத்துக்கள்
இவரது ஆறு கவிதைத் தொகுப்புகள் மற்றும் ஏழு கட்டுரைகளுக்காக 1999-ம் ஆண்டு தமிழக அரசின் திருவள்ளுவர் விருது பெற்றார். தமிழ் இணையப் பல்கலைக்கழகத்தின் தலைவர் பதவியோடு சென்னை ஆசியக் கல்வி நிறுவனத்தின் துணைத் தலைவராகவும் இவர் பணியாற்றினார்.
விருதுகள்
தமிழ் இலக்கியத்திற்கு இவரது பங்களிப்புகளைப் பாராட்டி சாகித்ய அகாடமி விருது வழங்கியுள்ளது. மேலும், கல்வி மற்றும் அறிவியல் துறைகளில் இவரது பங்களிப்பிற்காக பத்மசிறீ விருது 1992-ம் ஆண்டும், பத்மபூசண் விருது, 2002-ம் ஆண்டும் வழங்கப்பட்டது. இவரது தமிழ்ப் படைப்புகளுக்காக யாழ்ப்பாணப் பல்கலைக்கழகம் இவருக்கு 1980-ம் ஆண்டு கௌரவ முனைவர் பட்டமளித்தது.
நீர்வளத்துறையில் இவருடைய கண்டுபிடிப்பை குழந்தைசாமி மாதிரியம் என அழைக்கிறார்கள்.
இவரைப் பற்றிய ஆய்வு
இவரைப் பற்றி அதிராம்பட்டினம் காதிர்முகைதீன் ஆண்கள் மேல்நிலைப் பள்ளி தமிழாசிரியர் திரு. ஆ. ஜான்சன் கென்னடி "முனைவர் வா.செ.குழந்தை சாமியின் தமிழியற்பணி-ஓர் ஆய்வு" என்னும் தலைப்பில் ஆய்வு செய்து முனைவர் பட்டம் பெற்றுள்ளார். இவரைப் பற்றிய படமும் செய்தியும் வெளியிடப்பட்டுள்ளது.
உமியம் ஏரி
உமியம் ஏரி (Umiam Lake) இந்தியாவின் மேகாலயா மாநிலத்தில் சில்லாங்கிற்கு வடக்கே 15 கிலோமீட்டர் தொலைவில் அமைந்துள்ள நீர்த்தேக்கம் ஆகும். உள்ளூரில் இதை தாம் சைட்டு என்று அழைக்கிறார்கள். 1960 ஆம் ஆண்டின் முற்பகுதியில் உமியம் நதியை அணைத்து இந்நீர்த்தேக்கம் உருவாக்கப்பட்ட்து ஏரி மற்றும் அணையின் பிரதான நீர்ப்பிடிப்பு பகுதி 220 சதுர கி.மீ பரப்பளவைக் கொண்டதாகும்.
வா. செ. குழந்தைசாமி
வெளி இணைப்புகள்
பகுப்பு:தமிழறிஞர்கள் பகுப்பு:இந்தியப் பொறியியலாளர்கள் பகுப்பு:தமிழக அறிவியலாளர்கள் பகுப்பு:அறிவியல் தமிழ் எழுத்தாளர்கள் பகுப்பு:1929 பிறப்புகள் பகுப்பு:2016 இறப்புகள் பகுப்பு:தமிழ்நாட்டுக் கல்வியாளர்கள் பகுப்பு:கரூர் மாவட்ட நபர்கள் பகுப்பு:பத்மசிறீ விருது பெற்ற தமிழர்கள் பகுப்பு:பத்ம பூசண் விருது பெற்ற தமிழர்கள்
உமியம் ஏரி
வரலாறு
ஏரியை அடைத்துக் கொண்டுள்ள உமியம் அணை 1960 ஆம் ஆண்டின் முற்பகுதியில் அசாம் மாநில மின்சார வாரியத்தால் கட்டப்பட்டது. அணையின் அசல் நோக்கம் நீர்மின்சார உற்பத்திக்கு தண்ணீரை சேமிப்பதாக இருந்தது. ஏரியின் வடக்கே உள்ள உமியம் நிலை I மின்னுற்பத்தி நிலையத்தில் நான்கு 9 மெகாவாட் விசையாழி – மின்னாக்கிகள் உள்ளன, அவை 1965 ஆம் ஆண்டில் வணிக நடவடிக்கைகளுக்கு உற்பத்தியைத் தொடங்கின. உமியம் நிலை I மின்னுற்பத்தி நிலையம் இந்தியாவின் வடகிழக்கு பிராந்தியத்தில் அமைக்கப்பட்ட முதலாவது நீர்த்தேக்க - நீர் மின் திட்டம் ஆகும். 1957 ஆம் ஆண்டு முதல் செயல்படும் 8.4 மெகாவாட் திறன் கொண்ட உம்த்ரு நீர்மின் திட்டம் நீர் சேமிப்பு இல்லாமல் ஆற்றின் ஓட்டத்தில் மின்சாரம் தயாரிக்கும் திட்டம் ஆகும். உமியம் திட்டத்தில் மேலும் மூன்று கட்டங்கள் பின்னர் கீழ்நிலையில் கட்டப்பட்டன.
சுற்றுலா
இந்த ஏரி மேகாலயா மாநிலத்தின் முக்கிய சுற்றுலா தலமாக விளங்குகிறது. நீர் விளையாட்டு மற்றும் சாகச வசதிகள் கொண்ட பிரபலமான இடமாகவும் இது கருதப்படுகிறது. படகு சவாரி, நீர் சைக்கிள் ஓட்டுதல், நீரில் விரைதல் மற்றும் படகு சவாரி செய்வதற்காக சுற்றுலாப் பயணிகள் இந்த இடத்திற்கு வருகை தருகின்றனர்.
சுற்றுச்சூழல் விளைவு
மின் உற்பத்திக்கு தண்ணீரை சேமிப்பதைத் தவிர, இந்த ஏரி மைக்ரோ, மீசோ மற்றும் மேக்ரோ மட்டங்களில் ஏராளமான சுற்றுச்சூழல் அமைப்பு சேவைகளை வழங்குகிறது. கீழ்நிலை நீர்ப்பாசனம், மீன்வளம் மற்றும் குடிநீர் ஆகியவை உள்ளூர் மானுடவியல் தேவைகளை பூர்த்தி செய்கின்றன.
வண்டல் மற்றும் நச்சாதல்
சில்லாங்கின் மக்கள் தொகை பெருகி வரும் காரணத்தால் ஏரியின் தூய்மை மிகவும் கெட்டு மாசுபடத் தொடங்கியது. மேலும் வண்டல் உருவாக்குதலில் கடுமையான பிரச்சினை ஏற்படுகிறது. ஆண்டுதோறும் 40000 கன அடி வண்டல் உமியம் ஏரியில் நுழைகிறது. ஆக்ரமிப்புகள், காடழிப்பு, இயற்கை வடிகால் அமைப்புகளின் அடைப்பு மற்றும் விஞ்ஞானத்தனமற்ற சுரங்கங்கள் போன்ற மற்றும் பல இதற்கான காரணங்களாகும். நீர்பிடிப்பு பகுதியில் சேரும் வண்டல் நீர் கொள்ளளவை குறைக்கிறது. '
படக்காட்சியகம்
பகுப்பு:தமிழக ஆசிரியர்
சான்றுகள்
பகுப்பு:கிழக்கு காசி மலை மாவட்டம் பகுப்பு:இந்திய நீர்த்தேக்கங்கள் பகுப்பு:மேகாலயா புவியியல் தொடர்பான குறுங்கட்டுரைகள்
மலையாள எழுத்துருக்களின் பட்டியல்
மலையாள எழுத்துருக்களின் பட்டியல் கீழே தரப்பட்டுள்ளது.
மேலும் காண்க
பகுப்பு:மலையாளம்
கல்லூர் மணியம்
கவிஞர் கல்லூர் மணியம் என்கிற மாங்குடி மலேசியாவில் எழுத்தாளர்களுள் பல திறமை கொண்ட ஒருவராவார். மாங்குடி மருதனார், வள்ளுவன் எனும் புனைப்பெயர்களிலும் எழுதியவர். முழுப் பெயர் பீலிவெட்டி ஆறுமுகம் மாங்குடி சாத்தையா பெரியையா கணேசன் மகன் மாங்குடி என்கிற மணியம் பிறந்த இடம் புதுக்கோட்டை மாவட்டத்தில் அரிமளம் ஒன்றியத்திலுள்ள கல்லூர்.
இவர் சிறந்த நாடக நடிகராகவும் விளங்கினார் தைபிங் ,பினாங் பள்ளிகளில் படித்து பின் சில காலம் சிங்கை வானொலியில் வேலை பார்த்து பின் மலாக்கா மற்றும் கோலாலம்பூரில் வாழ்ந்தவர். நன்கு வெண்பா மற்றும் குறள் எழுதும் சமுக சீர்திருத்த கவிஞர் கல்லூர் மணியம்.
1957 தொடக்கம் இவர் மலேசியா தமிழ் இலக்கியத்துறையில் ஈடுபாடு கொண்டவர். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதிவந்தவர். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் தமிழகத்தில் சங்கொலி, கல்கி, மஞ்சரி, அமுதசுரபி, தாய் பிரசுரமாகியுள்ளன. சிறந்த மேடை பேச்சாளர். இவர் இந்தியாவில் ஆன்மிகச் செம்மலாக விளங்கியவர்.
வெளி இணைப்புகள்
பகுப்பு:மலேசிய எழுத்தாளர்கள்
பிராமணவயல் புலிகுட்டி அய்யனார் கோயில்
பிராமணவயல் புலிகுட்டி அய்யனார் கோயில் தமிழ்நாட்டில் புதுக்கோட்டை மாவட்டம், பிராமணவயல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணகலா, புஷ்பகலா சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் குதிரை எடுப்பு முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சக்தி ஜோதி
சக்தி ஜோதி (Sakthi Jothi) இந்திய மாநிலமான தமிழ்நாட்டில் வாழ்கின்ற ஒரு தமிழார்வலராவார். கவிஞர், கட்டுரையாளர், பேச்சாளர், விவசாயி மற்றும் சமூகப்பணியாளர் என்று பரவலாக இவர் அறியப்படுகிறார். திண்டுக்கல் மாவட்டம் மேற்குத்தொடர்ச்சி மலையின் அடிவார கிராமமான அய்யம்பாளையத்தில் தன் குடும்பத்துடன் வசித்து வருகிறார்.
அய்யம்பாளையத்தைத் தலைமையிடமாகக் கொண்டு நிலம் நீர் போன்ற இயற்கைவளம் பாதுகாப்பு தொடர்பாக செயல்பட “ஸ்ரீ சக்தி சமூக பொருளாதார கல்வி நலன் அறக்கட்டளை” எனும் பெயரில் அறக்கட்டளை ஒன்றை நிறுவி செயல்பட்டு வருகிறார்.
வாழ்க்கைக் குறிப்பு
தேனி மாவட்டம் அனுமந்தன்பட்டியில் பாண்டியன், சிரோன்மணி தம்பதியருக்கு மகளாக சக்தி ஜோதி பிறந்தார். இவரது தந்தை தமிழ்நாடு மின்சார வாரியத்தின் நீர் மின்சாரம் எடுக்கும் திட்டங்களில் இளநிலை கட்டிடப் பொறியாளராகப் பணிபுரிந்தார்.
தேனி மாவட்டம் மணலார் மற்றும் திண்டுக்கல் மாவட்டம் அய்யம்பாளையத்தில் ஆரம்பக்கல்வியும், இராயப்பன்பட்டி புனித அலோசியசு மேல்நிலைப்பள்ளியில் மேல்நிலைக் கல்வியும், மதுரை காமராசர் பல்கலைக்கழகத்தில் தமிழில் இளநிலை, முதுநிலைக் கல்வியையும் சக்தி பயின்றார். “சங்ககால பெண்களின் நிலை” என்கிற தலைப்பில் இளநிலை ஆய்வாளர் பட்டமும், “சங்க இலக்கியத்தில் ஆண் மையக் கருத்துருவாக்கம்” என்கிற தலைப்பில் முனைவர்ப் பட்டமும் பெற்றார்.
விவசாய குடும்பத்தைச் சேர்ந்த இவரது கணவர் சக்திவேலும் வேளாண்மை, பூப்பந்து விளையாட்டு, கட்டிட வடிவமைப்பு ஆகியவற்றில் நிபுணத்துவம் பெற்று தேர்ந்தவராவார். பூப்பந்துவிளையாட்டுக்காக சொந்த நிலத்தை தானமாக வழங்கி கிராமப்புற இளைஞர்களை விளையாட்டில் தொடர்ந்து ஊக்கப்படுத்தி வருகிறார்.
எழுத்துலக அறிமுகம்
சக்தி ஜோதி பள்ளிக்கூட நாட்களிலிருந்தே வாசிப்பு, எழுத்து, நாடகம், நாட்டியம், ஓவியம் என ஆர்வம் கொண்டிருந்தார். தமிழ்நாடு இறையியல் கல்லூரி நடத்திய இறையியல் மலரில் இவரது முதல் கவிதை வெளியானது. பின்னர் 2007 ஆம் ஆண்டில் சுப்ரமணிய சிவா, மகாகவி, இனிய நந்தவனம் போன்ற சிறு பத்திரிக்கைகளில் கவிதைகள் வெளியாகின. உயிர் எழுத்து, காலச்சுவடு, புதுவிசை, ஆனந்த விகடன் போன்ற இதழ்களில் கவிதைகள் வெளியாகத் தொடங்கியவுடன் இலக்கிய உலகில் இவர் கூடுதல் கவனம் பெற்றார். 2008 ஆம் ஆண்டில் உயிர் எழுத்துப் பதிப்பக வெளியீடாக “நிலம் புகும் சொற்கள்” என்கிற கவிதைத் தொகுப்பு வெளியானது.
== எழுதியுள்ள நூல்கள் ==
வெளி இணைப்புகள்
சக்தி ஜோதி (காணொளி பக்கம்) |you tube=https://www.youtube.com/channel/UCaNIzDwImYj3gzr6ys2CV_g
வெள்ளாலா
வெள்ளாலா (Vellala-வெள்ளாலா) இந்தியாவின், ஆந்திரா மாநிலத்தில் உள்ள ஒரு சிறிய கிராமம். இது கடப்பா மாவட்டத்தில் உள்ள பட்டுத்தூர் நகருக்கு அருகில் கும்மரப்பள்ளி ஊராட்சியில் (பஞ்சாயத்தில்) உள்ளது. உள்நாட்டில் புகழ்பெற்ற "வெள்ளாலா சஞ்சேவரஸ்வாமி" என்ற கோயிலில் இருந்து இந்த கிராமத்திற்கு அதன் பெயர் கிடைத்தது. அனுமன் சஞ்சிவனி மலையை சுமந்து லங்காவுக்கு பறக்கும்போது சிறிது தண்ணீருக்காக நிறுத்திய இடத்தில் இந்த கோயில் உள்ளது. இந்த ஊரில் தெலுங்கு பேசுபவர்கள் அதிகம் வசிக்கிறார்கள். இந்த ஊர் ராஜுபாளையம் மண்டலத்தில் அமைந்துள்ளது.
மேற்கோள்கள்
பகுப்பு:கடப்பா மாவட்டம்
இந்திய வான்படை பாசறை
இந்திய வான்படை பாசறை (Indian Air Force Camp ) என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளிலுள்ள நிகோபார் மாவட்டத்தில் இருக்கும் ஒரு கிராமம் ஆகும். சுருக்கமாக இ.வா.ப.பாசறை (IAF Camp) என்றும் அழைக்கப்படும் இக்கிராமம் கார் நிகோபார் தாலுக்காவில்  அமைந்துள்ளது. கார் நிகோபார் வான் படைத் தளம் இங்கு அமைந்திருக்கிறது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின் படி இ.வா.ப.பாசறை மொத்தம் 31 குடும்பங்கள் வாழ்ந்தனர். 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 100% ஆகும்.
மேற்கோள்கள்
பகுப்பு:கார் நிகோபார் வட்டத்திலுள்ள கிராமங்கள்
ஆரோமானிய மொழி
ஆரோமானிய மொழி என்பது இந்தோ ஐரோப்பிய மொழிக்குடும்பத்தை சேர்ந்த ரோமானிய மொழிகளுள் ஒன்றாகும். இம்மொழி கிரீசு, அல்பேனியா, செர்பியா, பல்கேரியா போன்ற நாடுகளில் பேசப்படுகிறது. இம்மொழியை மூன்று இலட்சம் மக்கள் பேசுகின்றனர். இம்மொழியை எழுதுவதற்கு ஆரோமானிய எழுத்துக்களையே பயன்படுத்துகின்றனர்.
ஆதாரங்கள்
பகுப்பு:ஐரோப்பிய மொழிகள்
சால்ட் லேக் அரங்கம்
சால்ட் லேக் அரங்கம் ( Salt Lake Stadium, வங்காள மொழியில் যুবভারতী ক্রীড়াঙ্গন, யுவ பாரதி க்ரீரங்கன்,தமிழ் மொழிபெயர்ப்பு:இந்திய இளைஞர்களுக்கான விளையாட்டரங்கம்), மேற்கு வங்காளத்தில் கொல்கத்தாவின் புறநகர்ப் பகுதியான பிதான்நகரில் கட்டமைக்கப்பட்டுள்ள ஒரு பல்பயன்பாட்டு அரங்கமாகும்.இந்தியாவில் உள்ள அரங்கங்களிலேயே மிகப் பெரியதும் உலகில் பார்வையாளர் அளவைப் பொறுத்தளவில் இரண்டாவதும் ஆன இந்த அரங்கம் 1984ஆம் ஆண்டு சனவரியில் திறக்கப்பட்டது.
அணுக்கம்
கிழக்கு பெருநகரப் புறவழிச்சாலையில் அமைந்துள்ள இந்த அரங்கத்திற்கு எளிதாக சாலை மூலம் சென்றடைய இயலும். கொல்கத்தா மெட்ரோவின் கிழக்கு-மேற்கு தாழ்வாரத்தில் இங்கு ஒரு மெட்ரோ தொடருந்து நிலையம் கட்டப்பட்டு வருகிறது.
வெளி இணைப்புகள்
பகுப்பு:இந்திய விளையாட்டரங்குகள் பகுப்பு:கொல்கத்தா
ஹேன்ஸ் பீட்டர் அன்வின்
ஹேன்ஸ் பீட்டர் அன்வின் (Hans Peter Anvin, பிறப்பு: சனவரி 12, 1972) என்பவர் சுவீடன் நாட்டைச் சேர்ந்த கணிப்பொறி நிரலாளர் ஆவார். இலவச மற்றும் கட்டற்ற மென்பொருள் திட்டத்தின் மூலம் அறியப்படுபவர். இவர் உருவாக்கிய SYSLINUX மிகவும் பிரபலமானது. லினக்சு வழங்கல்களில் துவக்க வட்டுகளுக்கு பெரும்பாலும் SYSLINUX பயன்படுத்தப்படுகிறது. இவை தவிர klibc, லினக்சு இயங்கு தளத்தில் பயன்படுத்தப்படும் பெயர்கள் மற்றும் எண்களின் பதிவு மையம் Linux Assigned Names and Numbers Authority (LANANA) மற்றும் பல Linux kernel hacks போன்றவைகளுக்கு முன்னோடியாவார்.
பீட்டர் அன்வின் Northwestern Amateur Radio Society (W9BGX)-ல் தலைவராக இருந்த போது, 1994 ஆம் ஆண்டு தனது பட்டயப் படிப்பை வடமேற்குப் பல்கலைக் கழகத்தில் முடித்தார். இவர் தற்பொழுது Intel திறந்த மூல தொழில்நுட்ப மையத்தில் பணியாற்றி வருகின்றார்.
பகுப்பு:கணினியியலாளர்கள் பகுப்பு:சுவீடிய நபர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:கட்டற்ற மற்றும் திறமூல நிரலாளர்கள்
சந்ததி விளைவு
சந்ததி விளைவு (Genetic effect ) அயனியாக்கும் பண்புடையகதிர் வீச்சு, வழிவழியாக சந்த்தியரிடம் பண்புகளை எடுத்துச் செல்லும் பண்பகத்திரிகளில் (Chromosome) சடுதிமாற்றங்களைத் தோற்றுவிப்பதால் சந்த்திவிளைவுகள் தோன்றுகின்றன.இப்படிப்பட்ட விளைவாக மந்தபுத்தி உடைய குழந்தை பிறப்பது,இரத்தம் உறையாத தன்மையுள்ள நோய்,(Haemophilia) குள்ளத்தனம் (Dwarfism) முதலியன முக்கியமானவையாகும்.
பகுப்பு:அணுக்கருவியல்
சதாசிவ ராயன்
சதாசிவ ராயன் விஜயநகரப் பேரரசை ஆட்சி செய்த ஒரு அரசனாவான். இவன், அரசனாக இருந்த அச்சுத தேவ ராயன் 1543 ஆம் ஆண்டில் இறந்ததைத் தொடர்ந்து முடிசூட்டப்பட்டான். கிருஷ்ணதேவராயனின் மருமகனான அலிய ராமராயனின் வலுவான ஆதரவினாலேயே சிறுவனாக இருந்த சதாசிவ ராயன் அரசனாக முடிந்தது. எனினும், ராம ராயன் தானே பதில் ஆளுனர் (Regent) ஆகி அரச நிர்வாகத்தை நடத்தி வந்தான். சதாசிவராயன் நாட்டை ஆள தகுதி படைத்த பின்னரும், அவனை ஆட்சி செய்ய விடாமல் ஒரு சிறைக் கைதி போலவே ராம ராயன் நடத்தினான். சதாசிவ ராயனது ஆட்சிக் காலம் முழுவதும் அலிய ராம ராயனே அரசன் போல் செயல்பட்டு வந்தான்.
மேற்கோள்கள்
பகுப்பு:விஜயநகரப் பேரரசு பகுப்பு:1542 பிறப்புகள் பகுப்பு:1569 இறப்புகள் பகுப்பு:இந்தியப் பேரரசர்கள்
பனஜி
பனாஜி, பஞ்சிம் (ஆங்கிலம்:Panaji, போர்ச்சுகீசியம்:Pangim), இந்தியாவின் கோவா மாநிலத்தின் தலைநகர் ஆகும். இதன் போர்ச்சுகீசிய பெயர் பஞ்சிம் ஆகும். இது வட கோவா மாவட்டத்தில் இருக்கும் ஒரு நகராட்சி மன்றம் ஆகும்.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 40,017 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பணஜி மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 85%,  பெண்களின் கல்வியறிவு 77% ஆகும். இது இந்திய தேசிய சராசரி கல்வியறிவான 59.5% விட கூடியதே. பணஜி மக்கள் தொகையில் 9% ஆறு வயதுக்குட்பட்டோர் ஆவார்கள்.
வரலாறு
1961-ஆம் ஆண்டு இந்தியா பனாஜியை ஒரு படையெடுப்பின் மூலம் இணைந்துக் கொண்டது. 1961 முதல் 1987ஆம் ஆண்டு வரை இந்திய ஆட்சிப் பகுதியாக இருந்த கோவாவின் தலைநகராகவும் 1987-இல் மாநிலமாகத் தரம் உயர்த்தப்பட்ட கோவா மாநிலத்தின் தலைநகராகவும் விளங்குகிறது. வட கோவா மாவட்டத்தின் நிர்வாகத் தலைநகரமும் இதுவே.
ஆதாரங்கள்
பகுப்பு:கோவா மாநிலத்திலுள்ள ஊர்களும் நகரங்களும் பகுப்பு:இந்திய மாநிலங்களின் தலைநகரங்கள் பகுப்பு:கோவாவிலுள்ள மாநகரங்கள் பகுப்பு:இந்தியப் பெருங்கடல்
முத்துமாரியம்மன் கோயில், நார்த்தாமலை
முத்துமாரியம்மன் கோயில் புதுக்கோட்டை மாவட்டம் குளத்தூர் வட்டத்தில் நார்த்தாமலையில் அமைந்துள்ள மாரியம்மன் கோயிலாகும்.
சிறப்பு
முருகனுக்குரிய குணங்களுடன் அம்மன் இங்கு விளங்குகிறார். முருகனுக்கு உள்ளதுபோலவே காவடி எடுத்தல், அலகு குத்துதல் போன்ற வேண்டுதல்கள் இங்கு பக்தர்களால் நிறைவேற்றப்படுகின்றன. நாரதர் இங்கு தங்கி தவம் செய்ததாகக் கூறப்படுகிறது. ஆதலால் நாரதகிரி மலை என்று இந்த மலை முன்னர் அழைக்கப்பட்டது. இந்த மலையானது மேல மலை, கோட்டை மலை, கடம்பர் மலை, பறையர் மலை, உவக்கன் மலை, ஆளுருட்டி மலை, பொம்மாடி மலை, மண் மலை, பொன் மலை ஆகிய ஒன்பது மலைக்குன்றுகளுக்கு நடுவில் உள்ள மலையாகும். இராமனுக்கும், இராவணனுக்கும் நடைபெற்ற போரில் மாண்ட வீரர்களை உயிர்ப்பிக்க அனுமான் சஞ்சீவி மலையை அடியோடு பெயர்த்து வான்வழியே தூக்கி வரும்போது அம்மலையிலிருந்து சிதறி விழுந்த சிறு துகள்கள்தான் இங்குள்ள குன்றுகள் என்று கூறப்படுகிறது.
மூலவர்
இக்கோயிலின் தல மரம் வேம்பு ஆகும். கருவறையில் முத்துமாரியம்மன் அமர்ந்த கோலத்தில் உள்ளார்.
விழாக்கள்
பங்குனி மாதம் இரண்டாம் ஞாயிற்றுக்கிழமை பூச்சொரிதல் திருவிழா மூன்றாம் ஞாயிற்றுக்கிழமை காப்புக் கட்டுதல், தொடர்ந்து 10 நாள் நடைபெறும் விழாவில் ஒன்பதாம் நாள் தேர்த்திருவிழா நடத்தப்படுகிறது. காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.30 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. தமிழ், ஆங்கில வருடப்பிறப்பு, விஜய தசமி, தீபாவளி, பொங்கல் ஆகிய நாள்களில் அம்மன் தங்க ரதத்தில் வரும்போது பக்தர்கள் கண்டுகளிப்பார்கள். செவ்வாய் மற்றும் வெள்ளிக்கிழமைகளில் அதிக எண்ணிக்கையிலான பக்தர்கள் வருகின்றனர்.
திறந்திருக்கும் நேரம்
புதுக்கோட்டை-திருச்சி சாலையில் அமைந்துள்ள இக்கோயில் காலை 6.00 மணி முதல் 12.00 மணி வரையிலும், மாலை 4.00 மணி முதல் இரவு 8.00 மணி வரையிலும் திறந்திருக்கும்.
மேற்கோள்கள்
பகுப்பு:சாக்தம் பகுப்பு:புதுக்கோட்டை மாவட்டத்திலுள்ள அம்மன் கோயில்கள்‎
கிருஷ்ணதேவராயன்
கிருஷ்ணதேவராயர் (Krishnadevaraya, கிருட்டிணதேவராயர் ) விஜயநகரப் பேரரசின் பேரரசர்களிலே மிகவும் புகழ் பெற்றவர் ஆவார். இவரது ஆட்சிக் காலமே பேரரசின் மிக உயர்ந்த நிலை ஆகும். இவர், கன்னட மற்றும் தெலுங்கு மக்களிடையே பெரும் வீரனாக மதிக்கப்படுவதுடன், இந்தியாவின் பெருமைமிகு அரசர்களில் ஒருவருமாவார். இவர், ஆந்திர போஜன், கன்னட ராஜ்ய ராம ரமணன் என்றும் அழைக்கப்பட்டவர். இவரைப் பற்றிய தகவல்கள் பெரும்பாலும் போத்துக்கீசப் பயணிகளான, டொமிங்கோ பயஸ் (Domingos Paes), பெர்னாவோ நுனிஸ் (Nuniz) ஆகியோரின் எழுத்துக்கள் மூலமாகவே கிடைத்துள்ளன. இவர் துளுவ வம்சத்தை சேர்ந்த பேரரசர் ஆவார்.
பேரரச பதவி
கிருஷ்ணதேவராயரின் தந்தை துளுவ நரச நாயக்கன். கிருஷ்ணதேவராயரின் தாத்தாவின் பெயர் துளுவ ஈஸ்வரா நாயக்கன், பேரரசன் சாளுவ நரசிம்ம தேவ ராயனிடம் தளபதியாக இருந்தவர். நரசிம்ம தேவ ராயன் இறந்த பின்னர் ஆட்சிக்கு வந்த அவரது மகனும் கொல்லப்பட்டான். சிறுவனாயிருந்த இன்னொரு மகனை அரசனாக்கி, பேரரசு சிதைந்துவிடாமலிருக்க அதன் நிர்வாகப் பொறுப்பைத் தன்கையில் எடுத்துக் கொண்டார் நரச நாயக்கன். ஆனால், நரச நாயக்கனுக்குப் பின் நிர்வாகப் பதவியை ஏற்றுக்கொண்ட அவரது மூத்த மகனும், கிருஷ்ணதேவராயரின் தமையனுமான வீரநரசிம்ம ராயன் சில காலத்தின் பின் தானே பேரரசராக முடிசூட்டிக் கொண்டார். கிருஷ்ணதேவராயர் அவருக்கு நிர்வாகத்தில் உதவியாக இருந்தார். வீரநரசிம்ம ராயன் இறந்த பின் கிருஷ்ணதேவராயருக்குப் பேரரச பதவி கிட்டியது. கிருஷ்ணதேவராயரின் முடிசூட்டுவிழா கிருஷ்ணனின் பிறந்தநாளில் நடைபெற்றது. திறமை வாய்ந்த முதன் மந்திரியாகிய திம்மராசன், கிருஷ்ணதேவராயருக்குப் பேரரசின் நிர்வாகத்தில் பெரும் உதவியாக இருந்தார். கிருஷ்ணதேவராயரை ஆட்சிபீடம் ஏற்றியதில் பெரும் பங்கு திம்மராசனையே சாரும். கிருஷ்ணதேவராயர் இவரை ஒரு தந்தையின் இடத்தில் மதித்து வந்தார்.
கிருஷ்ணதேவராயரின் மிகமுந்திய கல்வெட்டு 26 ஜூலை 1509 ஆம் ஆண்டு வெளியிடப்பட்டது. இவர், விஜயநகரத்துக்கு அருகில் தனது தாயின் நினைவாக அவரது பெயரால், நாகலபுரம் என்னும் புறநகர்ப் பகுதியைக் கட்டினார்.
ஆளுமை
இவரைப் பற்றி எழுதப்பட்டவற்றிலிருந்து, இவர் நடுத்தர உயரம் உடையவராக இருந்தார் என்றும், மகிழ்ச்சியான பண்புகளைக் கொண்டிருந்தார் என்றும் அறியப் படுகிறது. இவர் வெளிநாட்டு விருந்தினரை மதித்தார், சட்டத்தைப் பேணுவதில் கடுமையாக இருந்த இவர், அன்றாடம் பயிற்சி செய்வதன் மூலம் தனது உடற் தகுதியை உயர்ந்த நிலையில் வைத்திருந்தார். கிருஷ்ணதேவராயர் ஒரு சிறந்த நிர்வாகியாக மட்டுமன்றிச் சிறந்த தளபதியாகவும் விளங்கினார். தானே படைகளை முன்னின்று நடத்தியதோடு, காயமடைந்தவர்களுக்குத் தானே உதவும் பண்பும் அவரிடத்திற் காணப்பட்டது.
படையெடுப்புக்களும், வெளிநாட்டுத் தொடர்புகளும்
விஜயநகரப் படைகள் சென்ற இடமெல்லாம் வெற்றியைக் குவித்த, கிருஷ்ணதேவராயரின் ஆட்சிக்காலம், அப் பேரரசின் வரலாற்றில் பெருமைக்குரிய பகுதியாகும். சமயங்களில், இப் பேரரசர், போர்த் திட்டங்களைச் சடுதியாக மாற்றியமைப்பதன் மூலம், தோல்விகளை வெற்றிகளாக்கியதாகச் சொல்லப்படுகிறது. இவரது ஆட்சிக்காலத்தின் முதற் பத்தாண்டுகள் நீண்ட முற்றுகைகளும், இரத்தம் சிந்திய படை நடவடிக்கைகளும், வெற்றிகளும் கொண்டதாக இருந்தது. இவரின் முக்கிய பகைவர்களாக, சாளுவ நரசிம்ம தேவ ராயன் காலத்திலிருந்தே தொடர்ச்சியான சண்டைகளில் ஈடுபட்டிருந்த ஒரிசாவின் கஜபதிகள், ஐந்து துண்டாகப் பிரிந்து விட்டாலும் தொடர்ந்தும் பேரரசுக்கு நெருக்கடி கொடுத்துவந்த பாமினி சுல்தான்கள், வளர்ந்துவரும் கடல் வல்லரசாக இருந்துகொண்டு, கடல் வணிகத்தின் பெரும்பகுதியைக் கட்டுப்பாட்டில் வைத்திருந்த போத்துக்கீசர் ஆகியோர் இருந்தனர். உம்மாத்தூர்த் தலைவர்கள், கொண்டவிடு ரெட்டிகள், புவனகிரி வெலமாக்கள் என்போரும் இடையிடையே பேரரசுக்கு எதிராகக் கிளர்ச்சி செய்தனர்.
தக்காணத்து வெற்றிகள்
ஆண்டு நிகழ்வுகளாக இருந்த தக்காணத்துச் சுல்தான்களின் படையெடுப்புகளும், பேரரசின் நகரங்களை அழிப்பதும், கிருஷ்ணதேவராயர் காலத்தில் நின்றுவிட்டது. 1509 ஆம் ஆண்டில், கிருஷ்ணதேவராயரின் படைகள், பீஜப்பூர் சுல்தானுடன் சண்டையில் ஈடுபட்டுச் சுல்தானைக் கடுமையாகக் காயப்படுத்தி அவனைத் தோற்கடித்தன. யூசுப் ஆதில் கான் கொல்லப்பட்டதுடன், கோல்கொண்டாவும் பேரரசுடன் இணைக்கப்பட்டது. இந்த வெற்றியையும், பாமினி அரசுகளின் ஒற்றுமை இன்மையையும் பயன்படுத்திக் கொண்ட கிருஷ்ணதேவராயர், பிதார் (Bidar), குல்பர்கா (Gulbarga), பீஜப்பூர் (Bijapur) ஆகியவற்றையும் கைப்பற்றினார். இச் சண்டையில் பிடிபட்ட சுல்தான் மஹ்மூதைப் பின்னர் விடுவித்துவிட்டார்.
உள்ளூர்த் தலைவர்களுடன் போர்
கிருஷ்ணதேவராயர் பல உள்ளூர்த் தலைவர்களான கொண்டவிடு ரெட்டிகள், புவனகிரி வெலமாக்கள் ஆகியோரை அடக்கி, கிருஷ்ணா ஆறு வரை இருந்த நிலப்பகுதிகளைக் கைப்பற்றிக் கொண்டார். 1512 இல் உம்மாத்தூர்த் தலைவன் கங்கராஜா, கிருஷ்ணராயனுடன் போரிட்டான். காவேரிக்கரையில் தோற்கடிக்கப்பட்ட கங்கராஜா காவிரியில் மூழ்கி மரணமானார். இப் பகுதி பின்னர் ஸ்ரீரங்கப்பட்டினத்துடன் இணைக்கப்பட்டது. 1516-1517 காலப்பகுதியில், கிருஷ்ணதேவராயர் கோதாவரி ஆற்றுக்கு அப்பாலும் சென்றார்.
மேற்கோள்கள்
பகுப்பு:விஜயநகரப் பேரரசு பகுப்பு:இந்திய அரசர்கள் பகுப்பு:கர்நாடக நபர்கள் பகுப்பு:கர்நாடக வரலாறு பகுப்பு:1529 இறப்புகள் பகுப்பு:துளு மக்கள் பகுப்பு:1471 பிறப்புகள் பகுப்பு:இந்தியப் பேரரசர்கள்
வ உ சி பூங்கா, ஈரோடு
வ.உ.சிதம்பரனார் பூங்கா அல்லது '''வ.உ.சி. பூங்கா''' என்றழைக்கப்படும் பூங்காவானது, தமிழ்நாட்டிலுள்ள ஈரோட்டில் அமைந்துள்ளது. இப்பூங்கா வளாகத்தில், பூங்கா மட்டுமின்றி, விளையாட்டு மைதானம், உள்விளையாட்டரங்கம், காலியிடம், ஆஞ்சநேயர் கோவில், அரசு அருங்காட்சியகம், சிறுவர் விளையாட்டரங்கம் உள்ளிட்டவை அமைந்துள்ளன. பத்திருபது ஆண்டுகளுக்கு முன், இங்கு வனவிலங்கு காட்சி சாலையும், சிறுவர்கள் பயணிக்கக்கூடிய தொடர்வண்டியும் இருந்தது, தற்போது இவை இல்லை. ஆண்டுதோறும் ஈரோடு புத்தகத் திருவிழா, வட்டரங்கு, விடுதலை நாள் விழா உள்ளிட்டவை , வ.உ.சி. பூங்கா மைதானத்தில் நடைபெறும்.
பூங்கா
பத்திருபது ஆண்டுகளுக்கு முன் வனவிலங்கு காட்சி சாலை, சிறுவர்கள் பயணிக்கக்கூடிய தொடர்வண்டி என பல்வேறு கேளிக்கைகளைக் கொண்டிருந்த இப்பூங்கா தற்போது பொலிவிழந்து காணப்படுகிறது. வெறும் மரங்களும், செடிகளும் மட்டுமே உள்ள இப்பூங்காவிற்கு காணும் பொங்கலன்று பெண்கள், குழந்தைகள் வந்து பொழுதைக் கழிக்கின்றனர்.
உள்விளையாட்டரங்கம்
இங்கு கால்பந்து, கைப்பந்து, கூடைப்பந்து, இறகுப்பந்து உள்ளிட்ட விளையாட்டுகளை நடத்துவதற்கும் வசதிகள் உள்ளன.
ஆஞ்சநேயர் கோவில்
ஈரோடு மாருதி ஆஞ்சநேயர் கோவில் இப்பூங்காவில் அமைந்துள்ளது. சனிக்கிழமை தோறும் சிறப்பு பூசைகள் செய்யப்படுகிறது.
அரசு அருங்காட்சியகம்
ஈரோடு அரசு அருங்காட்சியகம், பூங்காவின் வாயிலில், விளையாட்டு மைதானத்திற்கு அடுத்துள்ளது. இங்கு பல்வேறு கல்வெட்டுகளும், மண்பாண்டங்களும், சில சிற்பங்களும் பாதுகாக்கப்பட்டு வருகின்றன.
நீச்சல் குளம்
நீச்சல் பயிற்சி மற்றும் பொதுமக்கள் கட்டணம் செலுத்தி நீச்சல் செய்வதற்காகவும், நீச்சல்குளமும் இங்கு உள்ளது.
பஞ்ச சீலம்
பஞ்ச சீலம் என்ற தலைப்பில் உள்ள கட்டுரைகள்:
அஜய் மிஸ்ரா தெனி
அஜய் மிஸ்ரா தெனி (Ajay Mishra Teni) (பிறப்பு:25 செப்டம்பர் 1960) பாரதிய ஜனதா கட்சி அரசியல்வாதியும், 17வது மக்களவை உறுப்பினரும் ஆவார். தற்போது இவர் உள்துறை அமைச்சகத்தில் இணை அமைச்சராக உள்ளார். இவர் உத்தரப் பிரதேச மாநிலத்தின் கேரி மக்களவை தொகுதியிலிருந்து பாரதிய ஜனதா கட்சி சார்பாக இந்திய நாடாளுமன்றத்தின் மக்கள்வைக்கு தேர்ந்தெடுக்கப்பட்டார்.
இவர் தற்போது உள்துறை இணை அமைச்சராக உள்ளார்.
இளமை வாழ்க்கை
அஜய் மிஸ்ரா உத்தர பிரதேசத்தின் லக்கிம்பூர் கேரி மாவட்டத்தில் உள்ள பன்வீர் பூர் எனும் கிராமத்தில் 25 செப்டம்பர் 1960 அன்று பிறந்தவர். இவர் சத்திரபதி சாகுஜி மகராஜ் பல்கலைக்கழகத்தில் இளநிலை அறிவியல் பட்டப்படிப்பை முடித்து, பின்னர் இளநிலை சட்டப் படிப்பை படித்தவர்.
அரசியல் வாழ்க்கை
அஜய் மிஸ்ரா 2012-ஆம் ஆண்டில் நிகாசன் சட்டமன்றத் தொகுதிலிருந்து உத்தரப் பிரதேச சட்டமன்றத்திற்கு தேர்வு செய்யப்பட்டார். 2014-ஆம் ஆண்டில் இவர் கேரி மக்களவை தொகுதியிலிருந்து பாரதிய ஜனதா கட்சியின் சார்பாக, இந்திய நாடாளுமன்ற மக்களவைக்கு தேர்ந்தெடுக்கப்பட்டார்.
செப்டம்பர் 2014-இல் அஜய் மிஸ்ரா தெனி, ஊரக வளர்ச்சி தொடர்பான நாடாளுமன்ற நிலைக்குழுவின் உறுப்பினராக நியமிக்கப்பட்டார். 8 சூலை 2021 அன்று இவர் உள்துறை அமைச்சகத்தில் இணை அமைச்சராக நியமிக்கப்பட்டார்.
லக்கிம்பூர் கேரி வன்முறை
3 அக்டோபர் 2021 அன்று காரை வேகமாக ஓட்டி வ்ந்த அஜய் மிஸ்ரா தெனியின் மகன், லக்கிம்பூர் கேரியில் இந்திய அரசின் புதிய வேளாண் சட்டங்களை நீக்கப் போராடிய இந்திய விவசாய போராட்டக்காரர்கள் மீது பாய்ந்ததால் சம்பவ இடத்தில் இருவர் உயிரிழந்தனர். இதையடுத்து விவசாயிகளுக்கும், பாரதிய ஜனதா கட்சியினருக்கும் இடையே ஏற்பட்ட வன்முறையில், மேலும் 2 விவசாயிகள், பத்திரிகையாளர் என 8 பேர் கொல்லப்பட்டுள்ளனர்.
இந்த விவகாரத்தை தாமாக கையில் எடுத்து விசார்த்தது இந்திய உச்சநீதிமன்றம். விசாரணையில் மத்திய உள்துறை இணை அமைச்சர் அஜய் மிஸ்ரா மகன் உள்பட 13 பேர் மீது வழக்குப்பதிவு செய்து, சிலரை கைது செய்தனர். இந்த விவகாரத்தில் நடைபெறும் விசாரணையை கண்காணிக்க ஓய்வுபெற்ற பஞ்சாப் மற்றும் ஹரியானா உயர் நீதிமன்ற நீதிபதி ராஜேஷ்குமார் ஜெயின் என்பவரை உச்சநீதிமன்றம் நியமித்தது. உத்தரபிரதேச மாநிலம், லக்கிம்பூர் கேரியில் விவசாயிகள் மீது கார் ஏற்றி கொல்லப்பட்ட வன்முறை சம்பவம் திட்டமிட்ட சதி என உச்சநீதிமன்ற புலனாய்வு குழு தகவல் தெரிவித்து உள்ளது. இதனால் எதிர்கட்சிகள் அமைச்சர் அஜய் மிஸ்ராவை பதவியிலிருந்து நீக்க நாடாளுமன்றத்தில் வலியுறுத்தி வருகின்றன்ர்.
மேற்கோளகள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:உத்தரப் பிரதேச அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள்
டோவர் நகரம்
டோவர் (Dover) என்பது தென்கிழக்கு இங்கிலாந்தின் கென்ட் நகரில் உள்ள ஒரு நகரமும், முக்கிய படகு துறைமுகமுமாகும். இது பிரான்சின் கேப் கிரிஸ் நெஸிலிருந்து 33 கிலோமீட்டர் (21 மைல்) தொலைவில் ஆங்கிலக் கால்வாயின் குறுகலான பகுதியான டோவர் நீரிணை வழியாக பிரான்சில் கேப் கிரிஸ் நெஸிலிருந்து பிரான்ஸை எதிர்கொள்கிறது. இது கேன்டர்பரிக்கு தென்கிழக்குயும், மைட்ஸ்டோனின் கிழக்கேயும் அமைந்துள்ளது. இந்த நகரம் டோவர் மாவட்டத்தின் நிர்வாக மையமாகவும், டோவர் துறைமுகத்தின் இல்லமாகவும் உள்ளது. சுற்றியுள்ள சுண்ணாம்பு பாறைகள் டோவரின் டோவரின் வெள்ளை பாறைகள் என்று அழைக்கப்படுகின்றன.
பிரித்தனுக்குள் நுழைவதற்கும் வெளியேறுவதற்கும் மக்கள் இப்பகுதியை எப்போதும் மையமாகக் கொண்டுள்ளனர் என்பதை தொல்பொருள் கண்டுபிடிப்புகள் வெளிப்படுத்தியுள்ளன. அதன் வழியாகப் பாயும் டோர் ஆற்றிலிருந்து இந்த பெயர் உருவானது.
டோவர் துறைமுகம் சுற்றுலாவைப் போலவே நகரத்தின் பெரும்பாலான வேலைகளையும் வழங்குகிறது.
வரலாறு
துறைமுகத்திற்கு மேலே கோட்டைகளும், கடந்து செல்லும் கப்பல்களை வழிநடத்த கலங்கரை விளக்கங்களும் கட்டப்பட்டன. இது சின்க் துறைமுகங்களில் ஒன்றாகும். மேலும், பல்வேறு வழிகளில் தாக்கியவர்களுக்கு எதிராக ஒரு கோட்டையாக இருந்துள்ளது: குறிப்பாக பிரெஞ்சின் நெப்போலியப் போர்களின் போதும், ஜெர்மனியின் இரண்டாம் உலகப் போரின்போதும் இது பணியாற்றியது.
புவியியலும், காலநிலையும்
வலது|thumb|210x210px|1945 டோவரின் ஆர்ட்னன்ஸ் சர்வே வரைபடம், துறைமுகத்தைக் காட்டுகிறது இந்நகரம் பிரித்தனின் தென்கிழக்கு மூலையில் உள்ளது. டோவர் நீரிணையின் குறுக்கே 34 கிலோமீட்டர் (21 மைல்) தொலைவில் உள்ள தென் போர்லாந்தில் இருந்து, ஐரோப்பிய நிலப்பகுதிக்கு மிக அருகில் உள்ளது. இதன் அசல் குடியேற்றத்தின் தளம் டூர் ஆற்றின் பள்ளத்தாக்கில் அமைந்துள்ளது. தென்கிழக்கு காற்றினால் பயனடைகிறது.
நகரம் ஐக்கிய இராச்சியத்தின் மற்ற பகுதிகளைப் போலவே ஒரு கடல்சார் காலநிலையை (கோப்பன் வகைப்பாடு) கொண்டுள்ளது, ஆண்டு முழுவதும் லேசான வெப்பநிலையும், ஒவ்வொரு மாதமும் லேசான மழைபொழிவும் இருக்கும். வெப்பமான பதிவு வெப்பநிலை 35.9 C இருந்தது. 25 சூலை 2019இல் பதிவு செய்யப்பட்டது. வெப்பநிலை பொதுவாக 3 ° C (37 ° F) முதல் 21.1 ° C (70.0 ° F) வரை இருக்கும். பிப்ரவரியில் கடல் குளிர்ச்சியானது என்பதற்கான சான்றுகள் உள்ளன. சனவரி மாதத்தில் 16 ° C (61 ° F) உடன் ஒப்பிடும்போது பிப்ரவரியில் வெப்பமான வெப்பநிலை 13 ° C (55 ° F) மட்டுமே இருக்கும்.
புள்ளிவிவரங்கள்
1800 ஆம் ஆண்டில், பிரித்தனின் முதல் தேசிய மக்கள் தொகை கணக்கெடுப்புக்கு ஒரு வருடம் முன்பு, ஆங்கில பழங்கால மற்றும் முன்னோடி வரலாற்றாசிரியரான எட்வர்ட் ஹேஸ்டட் (1732-1812) இந்த நகரத்தில் கிட்டத்தட்ட 10,000 மக்கள் வசிப்பதாகக் கூறியுள்ளார்.
2001 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 28,156 மக்கள் இருந்தனர், அதே நேரத்தில் நகரின் முழு நகர்ப்புற மக்கள்தொகை, தேசிய புள்ளிவிவரங்களுக்கான அலுவலகத்தால் கணக்கிடப்பட்டபடி, 39,078 மக்கள் இருந்தனர். நகரத்தின் விரிவாக்கத்துடன், பல பழங்கால கிராமங்கள் நகரத்தில் இணைக்கப்பட்டுள்ளன.
வலது|thumb|500x500px|டோவர் துறைமுகம் மற்றும் டோவரின் வெள்ளை பாறைகள்
வெளி இணைப்புகள்
பகுப்பு:ஐக்கிய இராச்சியத்தின் புவியியல்
காரையூர் ஊராட்சி, கடலூர்
காரையூர் ஊராட்சி (Karaiyur Gram Panchayat), தமிழ்நாட்டின் கடலூர் மாவட்டத்தில் உள்ள நல்லூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 829 ஆகும். இவர்களில் பெண்கள் 409 பேரும் ஆண்கள் 420 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திணையாகுடி பெரியநயினார் கோயில்
திணையாகுடி பெரியநயினார் கோயில் தமிழ்நாட்டில் புதுக்கோட்டை மாவட்டம், திணையாகுடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி மாதம் குதிரை எடுப்பு முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸ்ரீ ஜி. வி. ஜி விசாலாட்சி மகளிர் கல்லூரி
ஸ்ரீ ஜி.வி.ஜி விசாலட்சி மகளிர் (Sri GVG Visalakshi College for Women) கல்லூரி, என்பது தமிழ்நாட்டின், கோயம்புத்தூர் மாவட்டம், உடுமலைப்பேட்டையில் அமைந்துள்ள மகளிருக்கான ஒரு கல்லூரி ஆகும். இது 1952 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:பாரதியார் பல்கலைக்கழக இணைவுக்கல்லூரிகள் பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
முன்னூர்மங்கலம் ஊராட்சி
முன்னூர்மங்கலம் ஊராட்சி (Munnurmangalam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1674 ஆகும். இவர்களில் பெண்கள் 804 பேரும் ஆண்கள் 870 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடகீச்சிரா
வரலாறு
கொச்சின் மகாராசா சேத்தன் தம்புரான்]], திரிச்சூர் நகரத்தில் நான்கு குளங்கள் கட்டியுள்ளார். அவை வடகீச்சிரா, பதஞ்சரெரிரா, தெக்கேகிரா மற்றும் கிசகேகிரா ஆகும். கொச்சின் ராயல் குடும்பத்தின் உறுப்பினர்கள் மற்றும் அசோகேஸ்வரம் கோவிலின் குருக்கள் குளம் வடக்குப் பகுதியில் உள்ள குட்டையில் குளித்தனர், மற்ற பகுதிகளில் பொதுமக்கள் குளித்தனர். யானைகளை கிழக்குப் பகுதி யானைகளை குளிக்க வைக்க பயன்படுத்தினர். 18 மற்றும் 19 ஆம் நூற்றாண்டு கட்டிடக்கலைகளை நினைவுகூறும் வகையில் யானைகளுக்கு குலப்பரர்களும் குகைகளும் உள்ளன. குகைக்கு தெற்குப் பக்கத்தில் ஒரு நடைபாதை உள்ளது.
மறு வடிவமைக்கப்பட்ட குளத்தில் உள்ள சிறப்புகள் சிற்பங்கள் செதுக்கப்பட்ட இருக்கைகள், நுழைவாயில்கள், குளங்கள், நீரூற்றுகள், அரங்கம், பாறைப்பூங்கா ஆகியவற்றைக் கொண்டுள்ளது. எம்.எம் வினோத் குமார் என்பவர் குளம் மற்றும் அதன் சூழலை மீண்டும் வடிவமைத்துள்ளார். இவர் இந்தியக் கட்டிடக் கலை நிறுவனத்தின்( instituted by the Indian Institute of Architects) மாநில விருதினைப் பெற்றுள்ளார்.
வடகீச்சிராவிற்கு இடம்பெயர்ந்த பறவைகள்
குளத்தில் தாவரங்கள், பறவைகள், புனித தோப்புகள் மற்றும் பட்டாம்பூச்சி தோட்டங்கள் நிறைந்துள்ள முழுமையான ஒரு நான்கு ஹெக்டேர் அளவுள்ள சூழல் ஆகும். Vadakkechira சிறிய பச்சை பார்பெட் (Megalaima), வெள்ளை மார்புடைய நீர் கோழி (Amaurornis phoenicurus), நீலம் ராக் புறா ( Livia), வெண்கலம்-சிறகு Jacana ,(Metopidius இன்டிகஸ்), குளம் ஹெரான் (Ardeola grayii) உள்பட பல பறவை இனங்கள் இருக்கின்றன, வெள்ளை வேக்டெய்ல் (Motacilla maderaspatensis), மீன்கொத்தி (Alcedo atthis), வீட்டுக் குருவி (பாஸர் domesticus), பொதுவான மைனா (Acridotheres tristis), சிறிய நீர்க்காகம் (Microcarbo நைஜர்), குறைவாக சீட்டியடித்துப் பறக்கும் இளம்பச்சை பறவை (Dendrocygna javanica) மற்றும் சிறிய வகை நீர் மூழ்கும் பறவை [1](Podiceps ruficollis).
நீர் வழங்கல்
1983 ஆம் ஆண்டில் கேரளத்தில் வறட்சி ஏற்பட்டபோது நீர் ஆதாரத்துறை உதவியுடன் நாடாளுமன்ற உறுப்பினர் கங்காதரன் அவர்கள் தலைமையில் ஏற்படுத்தப்பட்ட குழு ஒரு மாதத்தில் குளத்தை சுத்தம் செய்தனர். 1985 ஆம் ஆண்டில், கேரளத்தின் நீர் ஆதாரத்துறை துறையால் ரூ 23 லட்சம் செலவழித்து தெக்கின்காடு மைதானம் மற்றும் ஸ்வராஜ் பகுதியை சுற்றி திருச்சூர் பகுதிக்கு தண்ணீர் வழங்க ஓர் அமைப்பு ஏற்படுத்தப்பட்டது. அதே நேரத்தில், குளம் அருகே ஒரு பூங்காவும் அமைக்கப்பட்டது. பின்னர், இந்த திட்டம் திரிசூர் [2] மாநகராட்சிக்கு ஒப்படைக்கப்பட்டது.
மேற்கோள்
பகுப்பு:கேரள குளங்கள் பகுப்பு:திருச்சூர் மாவட்டம்
அ.பிரதீப்குமார்
அ.பிரதீப்குமார் (A. Pradeepkumar) 14- ஆவது கேரள சட்டமன்றத்தில் ஓர் உறுப்பினராக உள்ளார். அவர் இந்திய பொதுவுடமைக் கட்சி (மார்க்சிசுட்டு) பிரிவையும் மற்றும் கோழிக்கோடு (வடக்கு) சட்டமன்றத் தொகுதியையும் பிரதிநிதித்துவப்படுத்துகிறார். முன்னதாக 2006 மற்றும் 2011 ஆம் ஆண்டுகளில் இவர் கேரள சட்டப் பேரவைக்கு தேர்ந்தெடுக்கப்பட்டார். 2019 ஆம் ஆண்டு நடைபெற்ற நாடாளுமன்றத் தேர்தலில் கோழிக்கோடைச் சேர்ந்த நாடாளுமன்ற உறுப்பினர் எம்.கே. ராகவனிடம் பிரதீப்குமார் தோற்றுப் போனார்.
அரசியல் வாழ்க்கை
இந்திய மாணவர் சங்கத்தின் ஒரு மாணவச் செயற்பாட்டாளராக தனது அரசியல் வாழ்க்கையை இவர் தொடங்கினார். சமோரின் குருவாயூரப்பன் கல்லூரி அலகில் (1984-86) இக்கூட்டமைப்பின் செயலாளராக இருந்தார். கோழிக்கோடு பல்கலைக்கழக ஒன்றியத்தின் தலைவராகவும் இவர் இருந்துள்ளார். மேலும் இப்பல்கைலக்கழக ஆலோசனைச் சபையின் உறுப்பினர் (1986–87), கோழிக்கோடு மாவட்ட இந்திய மாணவர் சங்கச் செயலர் (1988–90) போன்ற சிறப்புகளும் இவருக்கு உண்டு. 1992 முதல் 1994 ஆம் ஆண்டு வரை இவர் இந்திய மாணவர் சங்கத்தின் துணைத் தலைவராக இருந்தார். மேலும், மாவட்ட விளையாட்டு கவுன்சில், கோழிக்கோடு மற்றும் கேரள மாநில மன்றத்தில் உறுப்பினராகவும் பணியாற்றினார்.
2016 கேரள சட்டமன்ற தேர்தல்
2016 ஆம் ஆண்டு கேரள சட்டமன்றத்திற்கு நடைபெற்ற தேர்தலில் கோழிக்கோடு வடக்கு தொகுதியில் இந்திய தேசிய காங்கிரசு கட்சியைச் சேர்ந்த வழக்கறிஞர் பி.எம்.சுரேசை 27,873 வாக்குகள் வித்தியாசத்தில் பிரதீப் குமார் தோற்கடித்தார். . 2016 கேரள சட்டமன்றம், கோழிக்கோடு வடக்கு
தனிப்பட்ட வாழ்க்கை
1964 மே 15 அன்று பிரதீப் குமார் பிறந்தார். பெற்றோர் கோபாலகிருட்டிண குரூப் மற்றும் கமலாக்சி தம்பதியினர் இவரது பெற்றோர் ஆவர். இளங் கலை பட்டதாரியான பிரதீப் அகிலா என்ற பெண்னை மணந்தார். இவர்களுக்கு ஒரு மகள் இருக்கிறார். இவர் கோழிக்கோட்டின் மேற்கு மலையில் வசிக்கிறார்.
மேற்கோள்கள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:கேரள சட்டமன்ற உறுப்பினர்கள்
ராவுர்கேலா
ரூர்கேலா Rourkela (ஒரியா:ରାଉରକେଲା) (राउरकेला) இந்திய மாநிலம் ஒரிசாவின் வடமேற்கு முனையில் கனிமவளம் மிகுந்த நிலப்பகுதியில் உள்ள ஓர் நகரமாகும். மாநிலத் தலைநகர் புவனேசுவரிலிருந்து 340 km தொலைவில் சுந்தர்கர் மாவட்டத்தில் அமைந்துள்ளது. இந்த நகரைச் சுற்றியும் மலைகளும் ஆறுகளும் உள்ளன. இந்திய எஃகு நிறுவனத்தின் மிகப்பெரும் எஃகு ஆலைகளில் ஒன்று இங்கு நிறுவப்பட்டுள்ளது. இதனை ஒட்டியே ரூர்கேலாவின் பொருளாதாரம் அமைந்துள்ளது. இந்தியாவின் தூய்மையான மற்றும் பசுமையான நகரங்களில் ஒன்றாக விளங்குகிறது. இங்கு தேசிய தொழில்நுட்பக் கழகம் ஒன்றும் நிறுவப்பட்டுள்ளது.
பெயர்க்காரணம்
"ரூர்கேலா" என்பதில் உள்ள ரூர் இடாய்ச்சு மொழியிலிருந்து பெறப்பட்டது. இங்குள்ள எஃகு உருக்காலை செருமானிய உதவியுடன் நிறுவப்பட்டதால் அங்குள்ள தொழில்வளர்ச்சி மிக்கப் பகுதியான ரூர் பெருநகரை ஒட்டி எழுந்தது. மற்றும் கேலா என்பது உள்ளூர் மொழியான சத்ரியில் "சிற்றூர்" எனப் பொருள்படும்.
மக்கள்தொகையியல்
2001 கணக்கெடுப்பின்படி, ரூர்கேலாவின் மக்கள்தொகை 224,601. ஆடவர் 54% உம் பெண்டிர் 46%உம் உள்ளனர். ரூர்கேலாவின் சராசரி படிப்பறிவு தேசிய சராசரியான 59.5%ஐ விடக் கூடுதலாக 75% ஆக உள்ளது. இது கல்வியறிவு மிக்க தொழிலாளர் மக்கள்தொகையால் ஏற்பட்டுள்ளது. ஆடவர் படிப்பறிவு 81% ஆகவும் மகளிர் படிப்பறிவு 69% ஆகவும் உள்ளது. மக்கள்தொகையில் 12% ஆறு வயதிற்கும் குறைவானவர்கள்.
வெளியிணைப்புகள்
பகுப்பு:ஒரிசாவிலுள்ள மாநகரங்கள் பகுப்பு:சுந்தர்கட் மாவட்டம் பகுப்பு:ஒரிசா மாநிலத்திலுள்ள ஊர்களும் நகரங்களும்
கிரிஷ் யாதவ்
கிரிஷ் யாதவ் (Girish Yadav)(பிறப்பு அக்டோபர் 1, 1974) என்பவர் உத்தரப்பிரதேச மாநில அமைச்சராக (சுதந்திர பொறுப்பு) பணியாற்றும் ஓர் இந்திய அரசியல்வாதி ஆவார். இவர் ஜவுன்பூர் மாவட்டத்தில் உள்ள சமஸ்பூரில், பணியாரியாவில் பிறந்தார். யாதவ் 1990-ல் சஞ்சு யாதவினை மணந்தார். இவர்களுக்கு ஒரு மகனும் இரண்டு மகள்களும் உள்ளனர்.
யாதவ் பாரதிய ஜனதா கட்சியின் உறுப்பினர் மற்றும் உத்தரப்பிரதேச சட்டமன்றத்தின் தற்போதைய உறுப்பினராவார். விவசாய தொழில் ஈடுபட்டுவரும் யாதவ் சமூக சேவையில் சிறப்பு ஆர்வம் கொண்டவர். இவர் மூன்று இளநிலை பட்டங்களை அறிவியல், கல்வி, சட்டம் என மூன்று துறைகளில் பெற்றுள்ளார்.
சமூக ஊடகம்
கிரிஷ் சந்திர யாதவ் டுவிட்டர் உள்ளிட்ட சமூக ஊடகங்களைத் தீவிரமாகப் பயன்படுத்துபவர் ஆவார். இதில் இவருக்கு பத்தாயிரத்திற்கும் மேற்பட்ட பின்தொடர்பவர்கள் உள்ளனர். இரண்டாயிரத்திற்கும் மேற்பட்ட ட்வீட்களை எழுதியுள்ளார்.
மேற்கோள்கள்
பகுப்பு:1974 பிறப்புகள் பகுப்பு:உத்திரப்பிரதேச மாநில அமைச்சர்கள் பகுப்பு:வாழும் நபர்கள்
அரவிடு மரபு
எனினும் அலிய ராம ராயன், முந்திய மரபின் கடைசி அரசனுக்குப் பதில் ஆளுநராகவே செயல்பட்டார். அலிய ராம ராயன் தலைக்கோட்டைப் போரில் இறந்ததும், அவனது தம்பியாகிய திருமலை தேவ ராயன் அரசனானார். இவரே அரவிடு மரபின் முதல் அரசனாவார்.
அரவிடு மரபின் தொடக்கம் விஜயநகரப் பேரரசின் சிதைவின் தொடக்கமாகவும் அமைந்தது. அலிய ராம ராயனைத் தவிர்த்து, இம்மரபைச் சேர்ந்த எழுவர் விஜயநகரத்தை ஆட்சி செய்தனர். விஜயநகரம் வீழ்ச்சியை நோக்கிச் சென்றபோதும், இவர்கள் ஆட்சி 1652 ஆம் ஆண்டுவரை நீடித்தது. இவர்களில் எவருமே பஹமானி சுல்தான்களின் ஒன்றுபட்ட வலுவை முறியடிக்க வல்லவராக இருக்கவில்லை.
மேற்கோள்கள்
பகுப்பு:விஜயநகரப் பேரரசு பகுப்பு:இந்திய அரச மரபுகள்
சராய்தியோ மாவட்டம்
சராய்தியோ மாவட்டம் (Charaideo district) இந்தியாவின் அசாம் மாநிலத்தின் மேல் அசாம் கோட்டத்தில் உள்ள  சிவசாகர் மாவட்டத்தின் சில வருவாய் வட்டங்களைக்க் கொண்டு சராய்தியோ மாவட்டம்  நிறுவப்படும் என அசாம் மாநில முதல்வர் தருண் குமார் கோகய் 15 ஆகஸ்டு 2015 அன்று அறிவித்தார். சிவசாகர் மாவட்டத்தின் கிழக்கில் அமைந்த சராய்தியோ மாவட்டம் 27 சனவரி 2016 முதல் செயல்படத் துவங்கியது. இம்மாவட்டத்தின் நிர்வாகத் தலைமையிடம் சோனாரி நகரம் ஆகும்.
பொம்மிக்குப்பம் ஊராட்சி
பொம்மிக்குப்பம் ஊராட்சி (Bommikuppam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள திருப்பத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5608 ஆகும். இவர்களில் பெண்கள் 2739 பேரும் ஆண்கள் 2869 பேரும் உள்ளனர்.
சராய்தியோ மாவட்டம்
சராய்தியோ மாவட்டத்தின் வடகிழக்கில் திப்ருகார் மாவட்டம், தெற்கில் நாகாலாந்து மற்றும் அருணாச்சலப் பிரதேசம், மேற்கில் சிவசாகர் மாவட்டம் எல்லைகளாக உள்ளது. நாகாலாந்து மாநிலத்துடன் 35 கிமீ மற்றும் அருணாச்சலப் பிரதேசத்துடன் 27 கிமீ எல்லையை இம்மாவட்டம் கொண்டுள்ள்து. இம்மாவட்டத்தில் பாயும் முதன்மை ஆறுகள் தேசாங், தவ்கக், சுப்பிரி, திமோன் மற்றும் தியோக் ஆறுகள் ஆகும்.
மாவட்ட நிர்வாகம்
இம்மாவட்டம் சோனாரி, சபேகட்டி, மக்மோரா மற்றும் மசிரா (பகுதி) என நான்கு வருவாய் வட்டங்களையும், அப்ஹோய்பூர் (சோனாரி), மக்மோரா, சபேகட்டி மற்றும் லக்வா எனும் 4 ஊராட்சி ஒன்றியங்களும், 327 வருவாய் கிராமங்களையும் கொண்டுள்ளது.
பொம்மிக்குப்பம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சராய்தியோ மாவட்டம்
மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 1069.15 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள்தொகை 4,71,418 ஆகும். இம்மாவட்டம் கடல் மட்டத்திலிருந்து 89.6 மீட்டர் உயரத்தில் உள்ளது. இம்மாவட்டம் 14,863.64 ஹெக்டேர் பரப்புள்ள காடுகளையும், 17,083 பிகா (14,400 சதுர அடி அல்லது 1,340 சதுர மீட்டர் கொண்டது ஒரு பிகா) மேய்ச்சல் நிலங்களையும் கொண்டது. மேலும் இம்மாவட்டத்தில் 54 தேயிலைத் தோட்டகளும் கொண்டுள்ளது. இம்மாவட்டத்தில் சோனாரி
பொம்மிக்குப்பம் ஊராட்சி
மேற்கோள்கள்
பகுப்பு:திருப்பத்தூர் மாவட்ட ஊராட்சிகள்
சராய்தியோ மாவட்டம்
அரசியல்
இம்மாவட்டம் மக்மோரா மற்றும் சோனாரி என 2 சட்டமன்றத் தொகுதிகள் கொண்டது. ஜோர்கத் மக்களவைத் தொகுதியில் இம்மாவட்டம் உள்ளது.
பொம்மிக்குப்பம் ஊராட்சி
மேற்கோள்கள்
பகுப்பு:த. இ. க. ஊராட்சித் திட்டம்
சராய்தியோ மாவட்டம்
போக்குவரத்து
மாநிலச் சாலைகள் மட்டும் பேருந்து போக்குவரத்திற்கு உள்ளது.
வெளி இணைப்புகள்
பகுப்பு:அசாம் மாவட்டங்கள்
அசவாத்
அசவாத் பகுதியில் துவாரெக் இனத்தவர்கள் பெரும்பான்மையாக வசிக்கின்றனர். இப்பகுதியில் எண்ணெய் வளம், மற்றும் யுரேனியம் உட்படக் கனிம வளம் அதிகமாக உள்ளது.
சொற்பிறப்பு
மேற்கு நைஜர், வடகிழக்கு மாலி, தெற்கு அல்ஜீரியா ஆகிய பகுதிகளில் உள்ள ஆற்று வடுநிலமான அசவாக் என்ற பெர்பர் மொழிச் சொல்லில் இருந்து அசவாத் என்ற பெயர் மருவியுள்ளது.
மாலியின் ஆட்சி
1962-64, 1990-1995, 2007-2009 ஆகிய காலப்பகுதிகளில் மாலியின் ஆட்சிக்கு எதிராக பல கிளர்ச்சிகள் இப்பகுதியில் இடம்பெற்றுள்ளன. 2012 ஆம் ஆண்டில் அசவாத் விடுதலைக்கான தேசிய இயக்கம் அங்கார் தைன் என்ற இசுலாமியப் புரட்சியாளர்களுடன் இணைந்து போரிட்டு வருகிறது.
மாலி அரசு அசவாத் பகுதியைத் தன்னாட்சிப் பிராந்தியமாக அறிவிக்கும் வரையில் அரசுக்கு எதிரான போராட்டம் தொடரும் என அறிவித்து 2012 சனவரி 17 இல் அசவாத் விடுதலைக்கான தேசிய இயக்கம் போரை அறிவித்தது.
2012 மார்ச் மாதத்தில் மாலியில் இடம்பெற்ற இராணுவப் புரட்சியைத் தமக்குச் சாதகமாகப் பயன்படுத்திக் கொண்ட போராளிகள் மார்ச் 31 ஆம் நாள் கிடால் என்ற முக்கிய பாலைவன நகரையும், காவோ நகரையும்  இராணுவ நிலைகளுடன் சேர்த்துக் கைப்பற்றினர். ஏப்ரல் 1 இல் வரலாற்றுப் புகழ் மிக்க திம்பக்து நகரையும் கைப்பற்றினர். அசவாத் பகுதியின் பெரும் பகுதியைக் கைப்பற்றிய போராளிகள் எப்ரல் 6 ஆம் நாள் அதனைத் தனிநாடாகப் பிரகடனப்படுத்தி, இராணுவ நடவடிக்கைகளை முற்றாக நிறுத்துவதாக அறிவித்தனர்.
மேற்கோள்கள்
பகுப்பு:மாலி பகுப்பு:வடக்கு ஆப்பிரிக்கா  பகுப்பு:ஆபிரிக்காவின் முன்னாள் நாடுகள்
மயக்க நிலை
மயக்க நிலை என்பது ஒருவர் தன்னுணர்வு இல்லாமல் இருக்கும் நிலையைக் குறிப்பிடுகிறது. ஆங்கில வழி மருத்துவத்தில் (அலோபதி மருத்துவம்) அறுவை சிகிச்சை செய்ய வேண்டிய நிலையிலுள்ள நோயாளிகளுக்கு அறுவை சிகிச்சை செய்யும் போது அதற்கான வலி, வேதனை தெரியாமல் இருப்பதற்காக அவர்கள் மயக்க நிலைக்குக் கொண்டு செல்லப்படுகின்றனர். இந்த மயக்க நிலைக்குக் கொண்டு செல்வதற்கென தனிப்பயிற்சி பெற்ற மருத்துவர்கள் உள்ளனர்.
ஒலிம்பியா, வாஷிங்டன்
ஒலிம்பியா அமெரிக்காவின் வாஷிங்டன் மாநிலத்தின் தலைநகரம் ஆகும். 2000 ஆம் ஆண்டிற்கான மதிப்பீட்டின் படி, 42,514 மக்கள் வாழ்கிறார்கள்.
மயக்க நிலை
பகுப்பு:மருத்துவம்
ஒலிம்பியா, வாஷிங்டன்
மேற்கோள்கள்
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:வாஷிங்டன்
சிறுகோள் பட்டை
700px|thumb|[[செவ்வாய் (கோள்)|செவ்வாய்க்கும், வியாழனுக்கும் இடையே உள்ள முக்கிய சிறுகோள் பட்டை (வெள்ளை நிறத்தில் உள்ளது). ]] சிறுகோள் பட்டை (Asteroid belt) என்பது செவ்வாய் மற்றும் வியாழன் கோள்களின் சுற்றுப்பாதைக்கு இடையே அமைந்துள்ள சூரிய மண்டலத்தின் பகுதியாகும். இப்பகுதியில் பல்லாயிரணக்கணக்கில் சிறுகோள்களும் (asteroids), சிறு கற்களும், துகள்களும் உள்ளன. சிறு கோள்களுக்கு ஆஸ்டெராய்டுகள் (asteroids) என்று பெயரிடப் பட்டுள்ளது. இப்பட்டை தவிர சூரிய மண்டலத்தின் வேறு சில பகுதிகளிலும் சிறுகோள்கள் உள்ளமையால் அவற்றிலிருந்து வேறுபடுத்திக் காட்டுவதற்காக இது முக்கிய சிறுகோள் பட்டை என்றும் அழைக்கப்படுகிறது. சிறுகோள் பட்டையின் மொத்த  நிறை (mass)  நிலவின் நிறையில் 4% இருக்கும் எனக் கணக்கிடப் பட்டுள்ளது. (நிலவின் நிறை 7.34767309 × 10^22  kilograms.) இதில் நான்கு மிகப் பெரிய சிறு கோள்கள் உள்ளன என்று கண்டறிய பட்டுள்ளது. அவையாவன: சிரசு (Ceres), வெசுதா (Vesta), பல்லாசு (Pallas) மற்றும் ஐசியா (Hygiea). சிறுகோள் பட்டையின் மொத்த நிறையில் பாதி அளவு இந்த நான்கு சிறு கோள்களிலும் அடங்கியுள்ளது. இந்த நான்கு சிறுகோள்களில் மிகப் பெரியது சிரசு. இதன் விட்டம் (diameter) 950 கிலோ மீட்டர் ஆகும். ஏனைய மூன்று சிறுகோள்களும்  இதைவிடச் சிறியவை. அவற்றின் சராசரி விட்டம் 600 கிலோ மீட்டர் எனக் கண்டறியப் பட்டுள்ளது. சிறு பட்டையின் மீதமுள்ள பகுதி சிறு, நுண் கற்களாகவும், தூசுகளாகவும் உள்ளன. மேலும் சிறுகோள் பட்டையின் அடர்த்தி மிகக் குறைவாக இருப்பதால், நாம் பூமியில் இருந்து செலுத்தும் விண்கலங்கள் சிறுகோள் பட்டை வழியாகச் செல்லும் போது, அதன் மீது எந்தக் கல்லோ அல்லது சிறு கோளோ மோதுவதில்லை.
பேரண்டம் (universe) தோன்றிய பிறகு நுண் துகள்கள் உருவாகின. இந்த நுண் துகள்களிருந்து தோன்றிய விண்  மீன்களில் நம் சூரியனும் ஒன்று. சூரியன் தோன்றிய பிறகு, அதைச் சுற்றி இருந்த  துகள்கள் சிறு கோள்களாகவும், விண் தூசுகளாகவும்  மாறி, இன்று  சிறுகோள் பட்டையாகத் தென்படுகின்றது என்ற கருத்து முன் வைக்கப் பட்டுள்ளது. வியாழன் என்ற கோளின் புவி ஈர்ப்பு விசை மிக அதிகமாக இருந்ததினால், சிறுகோள் பட்டை (நம் பூமியைப் போல்) ஒரு முழு  கோளாக  உருவாக முடியாமல் போய் விட்டது. இதனால், சிறுகோள் பட்டையில் இருந்த சிறு கோள்களும், மற்றும் துகள்களும் இப் பட்டையை விட்டுப் போய் விட்டன. இந்த இழப்பினால், சூரியக் குடும்பத்தின் வரலாற்றில், முதல் 100 மில்லியன் ஆண்டுகளில், சிறுகோள் பட்டையின் நிறை  99.9%  குறைந்து விட்டது. சனவரி 22, 2014-இல் எதிர் பாராத விதமாக, மிகப் பெரிய சிறு கோளான சிரசுவில் தண்ணீர் (நீராவியாக) இருப்பதாகக் கண்டு பிடிக்கப்பட்டது.
சிறுகோள் பட்டை கண்டுபிடித்த வரலாறு
புகழ் பெற்ற வானியல் அறிஞரான கெப்ளர் (Johannes Kepler), செவ்வாய்க்கும் வியாழனுக்கும் இடையில் மிக அதிகமான இடைவெளி இருப்பதால், அங்கு ஒரு கோள் இருக்கவேண்டும் என்று 1596-இல் கூறினார். 1781-இல் யுரேனசு(uranus) கண்டு பிடிக்கப்பட்ட பின்பு, டைட்டசு-போடு விதியின்படி  (Titius–Bode law),  செவ்வாய்க்கும் வியாழனுக்கும் இடையில்    ஒரு கோள் இருக்கவேண்டும் என்று பலர் கருதத் தொடங்கினர். சனவரி 1, 1801-இல் சிசிலியைச் சேர்ந்த பியாச்சி (Giuseppe Piazzi) செவ்வாய்க்கும் வியாழனுக்கும் இடையில் ஒரு சிறிய பருப்பொருள் (object) சூரியனைச் சுற்றிப் போய்க் கொண்டு இருக்கின்றது என்று கண்டு பிடித்தார். அதற்கு சிரசு என்ற உரோமாபுரிக் கடவுளின் பெயரையும்  சூட்டினார். அதற்குப் பிறகு, பதினைந்து மாதங்கள் கழித்து, ஆல்பெர்சு(Heinrich Olbers) என்பவர் பல்லாசு என்ற சிறு கோளைக்  கண்டு பிடித்தார். இவ்வாறாக, 1921 வரை 1000 சிறு கோள்களும், 1981 வரை 10,000 சிறு கோள்களும் , இறுதியாக 2000 வரை 100,000 சிறு கோள்களும் கண்டறியப்  பட்டன.
சிறுகோள் பட்டையின் பகுதிகள்
சிறுகோள் பட்டையில் மூன்று வகையான சிறுகோள்கள் உள்ளன: C (கரிம-Carbonaceous)-வகை, S (சிலிகேட்-silicate)-வகை, மற்றும் M (மாழை-metallic)-வகை.
C-வகை சிறுகோளில் கரிமம் (carbon) மிகுந்து காணப்படும். நம் கண்ணுக்குத் தெரியும் சிறுகோள் பட்டையில் 75% இந்த வகையைச் சேர்ந்ததாகும். பட்டையின் விளிம்புப் பகுதிகளில் இது நிறைந்து இருக்கும். பார்வைக்கு மற்ற சிறுகோள்களை விட நன்கு சிவப்பாகத் தெரியும்.
S-வகை சிறுகோள்கள், பட்டையின் உட்பகுதிகளில் காணப் படும். இதில் பேரளவில் சிலிகேட் என்ற வேதியல் கூட்டுப் பொருளும், சிறிய அளவில்  மாழையும் (metal) அமைந்துள்ளன; மற்றும், சொல்லுமளவுக்கு கரிமப்  பொருட்கள் இருப்பதாகத் தெரியவில்லை.
M-வகை சிறுகோள்களில் மாழைப் பொருட்கள் மிகுந்து காணப் படுகின்றன.
சிறுகோள் பட்டையில், வெப்ப நிலை -73 °C முதல் -108 °C உள்ளது. 10 கிலோ மீட்டர் விட்டம் கொண்ட சிறுகோள்கள் 10 மில்லியன் ஆண்டுகளுக்கு ஒரு முறை மோதிக் கொள்ளும் எனக் கணக்கிடப் பட்டுள்ளது.
எரி கற்கள் (Meteorites)
சிறுகோள்கள் மோதிக் கொள்ளும் போது உண்டாகும் ஒரு சில கற்கள் எரிந்து கொண்டு  எரி  கற்களாக (எரி நட்சத்திரம்) பூமியில் விழுகின்றன. இன்று பூமியில் காணப்படும் 50,000-இற்கும் மேலான எரி கற்களில் 99.8%  சிறுகோள் பட்டையிலிருந்து வந்தவை எனக் கருதப்படுகின்றது.
ஆய்வுப் பயணங்கள் (Exploration)
சூலை 16, 1972-ஆம் நாள் முதன் முதலாக பயானீர் 10 (Pioneer 10) என்ற விண்கலம் சிறுகோள் பட்டைக்குள் நுழைந்தது. இதுவரை பன்னிரண்டு விண்கலங்கள் பட்டைக்குள் எந்தத் தடையோ அல்லது மோதலோ இன்றி வெற்றிகரமாக நுழைந்துள்ளன. அதன் பிறகு, பல விண்கலங்கள் செலுத்தப் பட்டு, சிறு கோள்களின் படங்களும் துல்லியமாகப் பிடிக்கப் பட்டுள்ளன. கலீலியோ (Galileo), நியர் (NEAR), காசினி (Cassini), ஸ்டார்டஸ்ட் (Stardust), நியூ ஒரைசன்ஸ் (New Horizons), ரோஸெட்டா (Rosetta), மற்றும் டான் (Dawn) ஆகியன அவற்றில் சில விண்கலங்களாகும்.
வெளி இணைப்புகள்
பகுப்பு:சூரியக் குடும்பம் * பகுப்பு:வானியல்
மா. அன்பழகன் (பழநி)
'''மா. அன்பழகன்' (M. Anbalakan'') என்பவர் ஓர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் மதுரை அருகே உள்ள அருளானந்தர் கல்லூரியில் முதுநிலை பட்டம் பெற்றுள்ளார். இவர் 2006ஆம் ஆண்டில் நடைபெற்ற தமிழ்நாடு சட்டமன்ற தேர்தலில் பழநி சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராக தமிழக சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திண்டுக்கல் மாவட்ட நபர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள்
அருமேனிய மொழி
அருமேனிய மொழி (மரபார்ந்த எழுத்து முறை: հայերէն; சீர்திருத்த எழுத்து முறை: հայերեն hayeren) என்பது அருமேனியர்களால் பேசப்படும் மொழி ஆகும். இம்மொழி இந்தோ ஐரோப்பிய மொழிக்குடும்பத்தை சேர்ந்தது ஆகும். இம்மொழி 6.7 மில்லியன் மக்களால் பேசப்படுகிறது. இம்மொழி அருமேனிய எழுத்துக்களை கொண்டு எழுதப்படுகிறது.
வெளி இணைப்புகள்
பகுப்பு:ஐரோப்பிய மொழிகள் பகுப்பு:தொன் மொழிகள் பகுப்பு:ஆர்மீனியா